**Аутист балаларға арналған психокоррекциялық жұмыс**

 Аутизм-психикалық бұзылыс.Ол адамның сыртқы әлемнен оқшаулануымен,қарым-қатынасқа түспей,өз әлемінде өмір сүруімен ерекшеленеді.Ол баланың ана құрсағына біту процессінде дамиды.Деңгелеріне қарай:жеңіл,орта,ауыр түрлері болады.Аутизм:ойлау,сөйлеу,есте сақтау қабілеттерінің бұзылыстарымен қоса жүреді.Әр балада әртүрлі болып кездеседі.Бірақ негізгі белгілеріне:

•өзін өзгелерден оқшау ұстауы

•мінез-құлық бұзылыстары

•стереотипті әрекеттер

•көзге қараудан бастартуы

•тактилден қашуы

•сөйлеуі

Бұл жиі кездесетін белгілері.Бірақ әр балада өзгешеліктерді байқаймыз,ол баланың темпераментіне,диагноздың деңгейіне де байланысты болады.Ғалымдар аутизмнің неден болатыны әлі күнге дейін анықтамаған.Бірақ ол ген арқылы беріледі деп болжауда.

 Негізінен бұндай балалар:невропотолог,психиатр дәрігерлердің бақылауында болады.Психолог,дефектолог,логопед мамандары бірлесе отырып етене еңбек етулері арқылы, балаға көмек беріп,біраз нәтижеге қол жеткізе алады.Яғни:негізгі іс-шарала аутизмді емдеуге емес,баланы солай қабылдап,оның өмір сүру сапасын жақсартуға бағытталады.

 Психолог маманың негізі жұмысы:ерекше балалардың психоэмоционалдық күйін жақсартып,танымдық процесстерін жетілдіру.Ерекше балаларға оңтайлы нәтиже көрсеткен ,негізінде АВА-терапиясы болып табылады.Осы терапия арқылы балалардың мінез-құлық,ойлау,сөйлеуіне коррекциялық жұмыстар жүргізіп,жақсы нәтижеге жетуге болады.Әрине бұл ұзақ уақытты процесс болып табылады.

 Психолог аутист балалармен жұмыс жасауда негізгі мәселе,бірінші:іс-әрекетіне психокоррекция жасайды.Себебі:егер бала бір орында отыра алмаса,қажетсіз әрекеттер көрсетсе,онда бала керек материалды игере алмай,өзге мамандармен де жұмыс жасай алмайды.Сондықтан алдымен ол баланың мінез-құлық ерекшеліктерін анықтап,қажетсіз әрекеттерді коррекциялауға,яғни түзетуге тырысу керек.Мысалы:егер балаға белгілі бір сыртқы тітіркеніштер әсер етіп күйзеліс байқалса:онда егер мүмкін болса сол тітіркеніштерді жоюға,я баладан алыстатуға тырысу керек.Қажет болса балаға жылы сөз атып,бала қарсы болмаса құшақтаған жөн.Сол арқылы бала өзін қауыпсіздікте сезінеді.Егер сабақ орындағысы келмей,жағымсыз әрекет көрсетсе,онда оған көңіл бөлмей ,бірақ сабақты ұзартпай,бір дұрыс жауаптан соң дем алуға мүмкіндік береміз.Дем алу ұзақтығы 3-5 минуттан аспауы керек.Егер бала тапсырманы істегісі келмесе:онда өзіміз балаға ұнамдырақ түрде тапсырма береміз.Мысалыға:пазлды жақсы көрсе,онда пазл түрдегі тапсырмалар береміз.Бұл балаға ойлауын позитивке бұру арқылы,күш жинап,көңіл аударуға мүмкіндік береді.Жағымсыз әрекеттерін жоқ қылу үшін:жағымды әрекет көрсеткенде баланы мақтап,қолдап отырамыз.Бұл арқылы:біз баладан не күтетінімізді көрсетеміз.

 Ерекше балаларға негізігі психокоррекциялық жұмыстарға:

•саусақпен ойындар,сурет салу

•нейрогимнастикалық жаттығулар

•релаксациялық жаттығулар

•құм,музыка,арома терапия

•арт-терапия

•зоотерапия

•еңбек терапиясы

•ойын терапиясы жақсы әсерін тигізеді.

Баланың күшті тұстарын негізге ала отырып,сол бағытта жылжып жетілдіреміз.Ал әлсіз тұсын анықтап,оған кажетті жатығулар беруге болады.

 Әр баланың психологиялық ерекшеліктеріне баланысты психолог балаға жеке бағдарлама құруы қажет.Оған іс-әрекетін,ойлауымен сөйлеуіне,мінез-құлықты,эмоционалды жағдайын түзету кіреді.Балаға психокоррекциялық жаттығуларды қызықты етіп,өзін жайлы сезіне алатындай жасау арқылы,оңтайлы нәтижеге қол жеткізе аламыз.

 Психоккоррекциялық жұмысты таңдау кезде аутист баланың неге қызығатынын,неге жақын екенін анықтап,жұмыс жасаған жөн.Кейбіреулері сурет салғанды ұнатып,тынышталса,демек;арт-терапия арқылы түзету жұмыс барысына қоса аламыз.Мысалы:Ж.есімді баланың тәртібінде қолайсыздық туындап,мектеп материалын игеруі де қиын болып жатыр.Педагогтардың баламен жұмыс жасауы да қиынға соқтырады.Психологтың құзырына кіретін жұмыстың бірегейі болып:балаға психодиагностика жасаумен басталады.Аутист баланың әлсіз-күшті тұстарына ескертпе жасап,танымдық процестерінің қаншалықты жетілгендерін анықтамыз.Ж. есімді баланың психологиялық ерекшелігін ескере отырып,жеке жұмыс жоспарын құрамыз.Қызығушылығын ескеріп,контакт жасап,эмоционалдық фонын қалыпқа келтіреміз.Сабақта отырып,материалды игеруіне не бөгет болып жатқанын бақылау арқылы,сол кедергі жасап жатқан мәселені азайтуға тырысамыз.Соңында қалыптасқан жағымды мінез-құлықты бекітеміз.Психолог балаға жеке және топтық жоспар құру арқылы ,оның индивидуалды және әлеуметтік дамуына әсер етеді.Және де өзге мамандармен жұмыс жасауда туындаған мәселелерді де қамтып отырады.

 Психокоррекциялық жұмыстардың шеңберін ұзарту арқылы оңтайлы тәсілдерді жұмыс барысына қосу,ерекше балалардың жеке-тұлғалық қалыптасуын қадағалайды.Мысалы:еңбек терапиясын қолдану арқылы баланы өзін-өзі бақылауына,қамтамасыз етуіне әсер етеді.Және де өзгелермен қалай қарым-қатынасқа түсуге болатынын үлгі ретінде психологтар,педагогтар көрсете алулары қажет.Социализация,өзін-өзі басқаруы,өміріне ең қажетті базалық материалды игеру –міне осы секілді мәселелерді психолог өз бағдарламасына,түзету іс-шарасына қосқаны құптарлық.

 Кейде мұғалімдер аутист балаларды оқытуда олардың ақыл-ойының,мінез-құлық ерекшеліктерін ескерусіз қалдырып,артық яки мүмкіндіктерінен тыс қабілетті күтеді.Шыдамсыздық танытып,қатаңдықты да көрсетіп жатады.Тіпті кейбір ата-аналарда балаларынан нәтиженің лезде қалыптаспағанына реніш туындатып, шағымданады.Сондықтан психолог алдымен аутист балалардың ата-анасымен,педагогтармен түсіндіру,ақпараттандыру шараларын жасап,балалармен қалай жұмыс жасау арқылы,жетістікке жетулеріне болатындығы жайлы ұсыныстарын беруі керек.Сонымен қатар,психолог басқа да мамандармен етене араласып жұмыс жасай отыра,оларға психологиялық кеңес пен бағыт-бағдар беріп отырады.

 Аутист балалармен жүргізілетін психологиялық коррекциялық жұмыс:баланың стресстен алшақ болып,эмоционалдық күйінің бірқалыпты болуын қадағалауы арқылы,өзге психикалық процесстерінің қалыптасуына бағытталған жұмыстарға жол ашады.